bavarian-nlp/barwiki-20250901 huggingface dataset:
Mühlenkopfschanze

Die Mühlenkopfschanze is a Skisprungschonzn in Willingen. Seit an Umbau im Joar 2000 is sie mit an K-Punkt vo 130 Meta und a Hillsize vo 145 Meta de greaßte Großschonzn da Wöd. 2 Kilometa nöadlich stean am Orenberg drei weitare Schonzn (K12, K20, K45), wöche mit Mattn b'legt san.
Gschichtn.
Die Mühlenkopfschanze is im Joar 1951 abaut woan. In 1995, 1997 und seit 1999 findn auf dea Schonzn Weltcupspringen stott, wöche an groaßn Zuschaugazuaspruch hom.
Umbau.
Nochdem as Schonznzeatifikat nimma valängat woan is, wor a Umbau nötig. Im Fruajohr 2000 homs de boadn oidn Schonzn (K89, K120) ogrissn und de K120 is vagreßat woan. Da Umbau hot 10 Millionen D-Mark kostet. Die Tribünenflächn sen auf 38.000 Plätz aweitat woan. Insgsomt san 3.300 Meta Vasorgungsleitunga, voa ollem fi di Kunstschneevasorgung, valegt woan. Außadem is a neis Funktionsgebäude arrichtet woan. Da Architekt des Umbaus wor da Burkhard Pahl.
Außadem kinnan de Skispringer de Schonzn mit a Kabinenbohn und mit an Aufzug. Im Feba 2001 hot zum easchtn Moi a Weltcupspringen auf da nein Schonzn stottgfundn.
Theodor Herzl

Theodor Herzl (* 2. Mai 1860 in Pest (heit: Budapest); † 3. Juli 1904 in Edlach, Gemeinde Reichenau an der Rax, Niedaestareich) woa estareichisch-ungarischa jidischa Schriftstöla, Publizist und Journalist und da Begründa vaum modernen "politischn Zionismus". Ea güt deshoib ois wichtigsta Vuadenka und z gleich Wegbereita vaum modenen Judnstoot, dea wos späda im heitign Stoot Israel Wiaklichkeit wuan is.
Da ungarische Naum vaum Herzl woa "Herzl Tivadar", sei hebräischa Vuanaum "Binyamin Ze'ev". Mit "Benjamin" hod a aa vü Briaf untaschriem. In hebräischn Zeidunga hod a "Mattitjahu" (= Theodor auf hebräisch) Herzl vawendt. Im zionistischn Organ "Die Welt" hod mitn Pseudonym Benjamin Seff untaschriem.
Schriftn.
Druckausgom
Voitextausgom im Internetz
Molekui

A Molekui, aa Molekül (vo lat. "molecula," „kloane Masse“) is a Vabund vo zammhengade Atome. Da Grund wiaso si Atome zu Molekuia vabindn, liegt in de elektrostatischn Kräfte, wo zwischn de Elektrona und de Atomkern aus de wo se de Atome zammsetzn wiakn. Zu elektrisch glodne Atomvabund sogd ma klassischaweis in da Chemie, Iona oda Molekui-Ion oba ned "Molekui". In da Physik is ma do ned so diffizil. A Molekui muass a gwisse Stabilität hom, sunstan sogt ma dazua molekulare Gebuide (molecular entity).
"Im engan Sinn" und im oigmoanan Sprochbrauch vo da Chemie san Molekui elektrisch neitroie Partike, de wo aus zwoa oda mearan Atomen aufbaut san:
Molekui kenna aus Atome vo am oanzign chemischn Element afbaut sei, wia z. B. Sauerstoff (O2) und Stickstoff (N2) (Elementmolekui). De moastn Molekui san oba a Vaband vo Atome vo vaschiadne Elemente, wia Wossa (H2O) und Methan (CH4). De Onordnung vo de Atome (ia Konstitution) in am Molekui san durch de chemischn Bindunga fixiat. So dan si de Atome Ethanol (H3C–CH2–OH) vo Dimethylether (H3C–O–CH3) trotz da sejm Ozoi vo de Atome untascheidn und wern deshoib aa durch vaschiedne chemische Formen dorgstejt. In bstimmtn Fejn kennan Molekui, z. B. de Molekui vo da Millisaire, Forma mid gleicha Konstitution oba untaschiedlicha Onordnung (= Konfiguration) entsteh. Des hoasst, dass de gleiche chemische Summenformen aa untaschiadliche Molkui bedeitn kenna. Des Phänomen werd Isometrie gnennt.
Obgrenzung.
Ned olle chemischn Vabindunga bestengan aus Molekui. Des guit z. B. fir diamantortige Stoffe.
Digital Object Identifier

A Digital Object Identifier is a oa(oa)deitigs Markal fia digitale Datnsachan. Es is ungefäa so wos wiar a ISBN Numma fia Biacha oda a ISSN Numma fia Zeitschriftn.
Digitale Objekte lossn si im Internetz iba de Adress (URL) findn. A Problem is oba, dass si Intanetzadressn efta ändan. Mit DOI werd a Objekt sejm identifiziat und net da Ort oda de Quejn, wos obglegt is.
Dafir stejt de "International DOI Foundation (IDF)" a Datnbank-System zua Vafigung, des wo bei jeder Orts-Ändarung im Internetz im Dokument jeweis in aktuejn Standort zuaornet. So ko ma iba de DOI-Numma mit oan oanzign Mausklick zum Dokument kemma.
Peter Altenberg

Peter Altenberg (* 9. Meaz 1859 in Wean; † 8. Jenna 1919 in Wean; eigentlich: Richard Engländer) woa a Weana, jidischa Schriftstöla. Sein Künstlanauman hod a noch seine Jugendliab Berta Lechna gwöht: De hod an Spitznauman "Peter" ghobt und woa aus "Altenberg aun da Donau" (heit a Ortsteu vau da Gmeinde St. Andrä-Wördern.
Da Altenberg hod nua kuaze Prosatexte gschriem, de wos si nua schwaa ana bestimmtn Stürichtung zuaordnen lossn. Haudlungen san do ned eakennboa, Hauptpersonen gibts ned und aa kaa Botschoft. Es san Momentaufnaumen, de wos s Lem in Wean um de Joahundatwende in konzentriata Fuam eafossn. Waun ma aa zwischn de Zeun lest, daun griagt ma a gsöschoftliches Panorama aus dea Zeit vamiddlt.
FK Rostov

FK Rostov (Russisch: "Футбольный клуб "Ростов" / Futbol'nyi klub Rostov") is a russischa Fuaßboiklub z Rostow am Don. Da Klub is 1928 grindt worn und zejt zu de ejtastn Fuassboivarein vo Russland. Eanare Spitznama san "de Selmashi" und "de Göb-Bluen" (Zhelto-siniye). Da greeßte Eafoig woa des russische Cupfinale 2003, des oba 0:1 gegn Spartak Moskau valuan hom. 2007 sans aus da easchtn Liga ogstiegn, hom oba glei in da naxtn Saison di zwoata Liga gwunnan und somit wieda aufgstiegn.
Hans Sachs

Hans Sachs (* 5. Novemba 1494 z Niamberg; † 19. Jenna 1576 z Niamberg) wor a Niamberga Spruchdichda, Moastasinga und Dramatika.
Bedeitung.
S Weak vom Hans Sachs guit ois a wichtigs Zeignis vo da reichssteddischn biagalichn Kuitua vom 16. Joarhundat.
Da Sachs wead bisw zan heitign Dog ois da berihmtaste Moastasinga ogsegn und dees obwoi de Weake vo de Moastasinga de Nochwejd, zwegn da reglementiatn und handweaklichn Methodik, ned bsondas interessiad hom.
Da Hans Sachs is im 17. Joarhundat vagessn worn. Eascht duachn Goethe, n Wieland und vor oim an Richard Wagner is a wiedaentdeckt worn. Da Wagner hod an Hans Sachs in seina Oper "Die Meistersinger von Nürnberg" zua Haptfigua gmocht.
Weak.
Da Hans Sachs hod iba 6.000 Stickln gschriebm, davo mea wia 4.000 Moastagsangln. Exakte Ogobm ko ma ned mocha, wei oft nimma kloar is, ob a Weak a Oanzlweak wor oda za wos Gressan gheat hod. Nua a Bruchtei vo seine Weake is ibaliafat.
Kufstoa

Kufstoa (åmtlich: Kufstein) is a Stådtgmoa in Tiroi, knåpp a da Grenzn zum Freistååt Bayern, und is da Vawåitungssitz vom Bezirk Kufstoa. Sie ligg im Untainntoi und is mid 19.930 Einwohnan (01.01.2023) de zwoatgrässte Stådt vo Tiroi hinta da Låndeshauptstådt Innschbrugg.
Geografie.
Låg.
De Stådt ligg auf åi zwoa Seitn vom Inn auf knåpp 500 Meta üwan Mea. Z'findtn is' am Ausgång vom alpinen Inntåi und is gråd a påår Kilometa wekk vom boarischn Åipnvoalånd.
Im Stådtgebiet gehn an Haufn Bäch in an Inn eini, wia zum Beispüü de Weißåchn, im Sidn da Kaisabåch, da Mitterndorfabåch, da Kienbåch und da Kreizbåch.
Stådttoala.
Kufstoa låsst si in fünf Stådttoala gliedan:
Nåchbårgmoana.
Ebbs, Ellmau, Kiefasfödn, Kirchdorf in Tiroi, Långkåmpfn, Scheffau am Wüdn Kaisa, Schwoich, Söll, Thiasee
Bevölkarung.
In Kufstoa lem deazeit meara wia 19.000 Menschn und zwischn 1991 und 2001 is de Bevölkarung um 14 % gstiing, deazeit um etwa 1 % jealich. Im Groaßraum Kufstoa lem rund 45.000 Menschn.
In Kufstoa wead a westmiddlboarischa Dialekt gsprochn, dea si relativ stårch vom Innschbrugga Dialekt untascheidet.
Kuitua und Sengswiadigkeitn.
Musi.
As Kufstoaliad, des im Jåhr 1947 vom Karl Ganzer gschrim woan is, is as wödweit meistgsunngenne und as meistvakaffte Volksliad. As Liad håt da Stådt an Nåm "Di Peale Tirouls" gem und am Inn dåå an Beinåm "Da greane Inn".
Freizeit.
Spoat.
Da FC Kufstoa spüüt in da Regionalliga. Die "Sport-Union Kufstein Vikings" san 2002 und 2004 Moasta in da Austrian Baseball League woan. Die "HC Kufstein-Dragons" spüün in da Tirola Elite-Liga.
In da Kufstoa-Arena findet jäalich da "Generalie Bambini Cup" stått, zu dem vüü Nåchwuchs-Tennisspüüa aus da gånzn Wöd kemman.
2005 und 2007 wår Kufstoa a Etappnzüü da Deitschlånd Tour.
Nåchtlem.
Vüü Lokale gibs vom Båhnhof üba an Unteren und Oberen Stådtplåtz bis zum Franz Josefs Plåtz und zua Georg Pirmoser-Stråss. Am neadlichn Stådtende in Sparchen und Eichelwang gibs a einige Lokale.
Vakea.
Stråss.
Kufstoa håt auf da A12 Inntåiautobåhn zwoa Ånschlussstöön ("Kufstoa Noad" und "Kufstoa Süd"). Die A12 fiat vo Rosnheim bis in Tirola Obainntåi. Die B171 fiat ebenfois durch Kufstoa.
Öffntlicha Personalvakea.
Da Stådtbus Kufstoa wead vo de Stådtweake Kufstoa und vo da Firma Achhorner betriem. Es vakeahn drei Linien im 20-Minutn-Takt. Außadem is Kufstoa a Ausgångspunkt vo vüü Regionalbuslinien in de Umgebung.
Schienenvakea.
Da Båhnhof Kufstoa is da deitsch/estareichische Grenzbåhnhof da Westbåhn und håt a Fåhrgastaufkommen vo 5.000 Reisendn pro Tåg. Vo eam geht a de Untainntåibåhn "Kufstoa - Innschbrugg" aus und di wichtige Streckn "Minga-Innschbrugg-Verona" durchqueat an Båhnhof.
Fi 2012 is de Arrichtung vo a Båhnstation Kufstoa Süd g'plant.
Schifffåhrt.
Im Summa findet de Innschifffåhrt zwischn Kufstoa und Obaauddorf stått.
Luftvakea.
Wenig außahåib da Stadt gibs an Flugplåtz Kufstoa-Långkåmpfn (LOIK), vo dem voa ållem Seglfliaga startn.
Bruggn.
Im Stådtgebiet gibs folgende Bruggn iwan Inn:
Alfred Polgar

Alfred Polgar (* 17. Oktoba 1873 in Wean; † 24. Aprü 1955 in Zürich, eigentlich "Alfred Polak"; Pseudonyme: "Archibald Douglas", "L. A. Terne") woa Weana Schriftstöla, Aphoristika, Kritika und Iwasetza. De Ötan vaum Polgar woan assimiliate Judn, wos sei Lem entscheidend beeinflusst hod.
Um de Joahundatwende und am Aunfaug vaum 20 Joahundat woa da Polgar Staumgost im bekauntn Weana Kafäähaus "Café Central", wo ra in da Gsöschoft vau de Kafäähausliteratn Peter Altenberg, Anton Kuh, Adolf Loos und Egon Friedell woa. In de 1920a Joa und aum Aunfaung vau de 1930a hod da Polgar vua oim in Berlin glebt und gorwad. Noch da Mochteagreifung vaum Hitler in Deitschland is a wieda noch Östareich zruck, seine Biacha san vau de Nazis vabrennt wuan. 1938 is a weng da Judnvafoigung in sterreich nochm Aunschluss noch Paris gaunga. Nochn Einmarsch vau de Deitschn in Fraunkreich is a noch Marseille gflicht und daun iwa Spanien und Portugal in de USA.
U.a. hod da Polgar in Hollywood ois Drehbuachautor fia "Metro-Goldwyn-Mayer" gorbat. 1943 is a in de Stod New York zong und is do amerikanischa Stootsbiaga wuan. 1949 is a noch Eiropa zruck und hod bis zu seim Dod in Zürich glebt.
Lexikaeinträge
Dengadorf

Dengadorf (amtli: Denkendorf) is a Gmoa im obaboarischn Landkroas Eichstätt.
De Gmoa liegt ebba 20 Kilometa neadle vo Inglstod im Naturpark Oidmihtoi.
Zu Denkendorf ghern de Ortstei Oidnberg, Riedelshof, Bitz, Derndorf, Geiwasei, Straßhaisl, Scheebrunn, Batzenhaisl, Schmoihaus und Zandt.
Eihgmoanunga.
Am 1. Aprü 1971 san de bis dohi sejbstständign Gmoa Dörndorf, Schönbrunn und Zandt eihgliedat worn. Am 1. Jenna 1972 is Bitz dazua kema. Gelbelsee is am 1. Mai 1978 gfoigt.
Elan

Elan oda Eal ("Alnus", noaddeitsch "Ellern", houdeitsch: Erlen) beidnd a Gattung vo Pflanzn vo da Birkngwachsfamilie. Z Middleiropa hand drei Oatn heimisch: d Grea-, Grau- und d Schwoaz-Elan.
Bschreibung.
Wia olle Birkngwachsa hand Elan oaheisig getrenntgschlechtig (monözisch). Es weand auf oana Pflanzn de Bliatnstand vo oi zwe Gschlechta ausbeidt und hoaßand Katzal. A de Katzal hand oiwei grod oi weibliche oda oi männliche Bliatn. De männlichn Bliatn sitzand zdrittas und de weiblichn Blüten zwoatas a de Achsln vo de Drogblal.
Vabroadung und Lemsraum.
Elan gibts wejdweid in eba 35 Oatn, und hand mid da Ausnahm vo da Andn-Elan ("Alnus jorullensis"), de wos a de Andn vo Siidamerika heimisch hand, grod auf da Noadhoibkugl vo da Erdn (Eiropa, Asien, Noadamerika) zum findn. Estle vom 115. Längagrod hand z Amerika oba koi bamoatign Elan nima z findn.
Drei Oatn, d Grea-, d Grau- und d Schwoaz-Elan, hand z Middleiropa heimisch. De Herzblattrige Elan ("Alnus cordata") gibts auf Korsika und in Siad-Italien.
D Kaukasische Elan ("Alnus subcordata") find se am Kaukasus und am Noadiran.
Mehrane Oatn gibts a in Ostasien. "Alnus firma" is auf Japan beschränkt, "Alnus hirsuta" kimmd in Japan, Sachalin, Kamtschatka, Korea und Ostsibirien fia und d Japanische Elan ("Alnus japonica") gibts auf Japan, Taiwan, Korea und a da Mandschurei.
Ganz gern mengand Elan a Wossa, wega dem hands am bessan a Bochleif und Seeufa z findn.
Sysdemadik.
Da Nam vo da Gattung, "Alnus" is anno 1754 vom englischn Bodanika Philip Miller aufgsteid won. A da Gattung vo de Elan weand eba 35 Oatn undaschien, de wos auf drei Undagattunga eiteild weand:
D voiständige Listn vo de okenndn Oatn Arthybriden nochm "World Checklist Project" vo da Royal Botanic Gardens in Kew:
Sabrina

Sabrina is a weiblicha Voanama.
As Woat is da ladeinische Nama vom Fluss Severn in England. Do soi da Sog noch a Deandl vo da Stiafmuada dadrängt worn sei. Seitdem is zu ana Nymphe bzw. Geddin vom Wossa worn. Heit guits ois Schutzheilige vo de Jungfraun in Noud.
Anapoi

A Anapoi oda as màgnäddische Anapoimoméndd is a Komponenddn vo an ojgmoana Màgnäddfejd wemmas in a Rei enddwiggld . Es is noochn màgnäddischn Dipoimoméndd in da Standardentwigglung da nàxde Term und is anschaulich a ringfäamiga Màgnädfejdbeidroog.
Wea hods aufbrochd?
Aufbrochd hods a Russ, da Zeldovich in de 50ga Joor . 
Bedeiddung.
In da Houchenagiphisigg is bsundas indrässand, wei a Anapoimoment vo an Adoomkean de Parität voletzt, des hoassd dass eingle an Undschiad machd ob da Anapoi links oda rechts ummegääg. Dees hoassd wida das de Natua links und rechts undascheiddt.
Däfinizion.
S magnäddische Anapoimoment formula_1 losst si beispuisweis iba a Stromfeid formula_2 wo des eineinduziad ausdaroatn (in atomare Einheitn):
formula_3
Gustav Klimt

Gustav Klimt (* 14. Juli 1862 in Baumgarten (Penzing) bei Wean; † 6. Fea 1918 in Wean-Neibau) woa a bedeitenda estareichischer Mola und ana vau de berihmtastn Vatreta vaum Weana Jugendstil, aa Weana Secession gnennt.
Da Klimt woa zu Lebzeitn ana vau de umstrittenstn, owa aa beliabtesten Künstla vau da Joahundatwende. Vau da Weana Gsöschoft is a vua oim zweng da erotischn Ausstrohlung vau seine Fraunportraits gschätzt wuan. Sei dekorative Flächngstoitungs-Technik güt ois wegweisend fia de modeane Molarei (Kubismus, abstrakte Molarei).
Des Portrait vau da "Adele Bloch-Bauer" vaum Klimt gheat mit an Erlös vau 135 Müllionen US-Dollar zu den am teiastn vakafftn Gmödn vau da Wöd.
Arthur Schnitzler

Da Arthur Schnitzler (* 15. Mai 1862 in Wean; † 21. Oktoba 1931 emdo) woa a estareichischer Eazöhla und Dramatiker. Ea güt ois ana vau de wichtigstn Vatreta vau da "Weana Moderne".
Da Arthur Schnitzler kummt aus ana jidischn Oaztfamülie und hod söwa ois Oazt gorwad.
Bedeitung.
Da Schnitzler hod Dramen und Prosa (vua oim Eazöhlungen) gschriem, bei de wos vua oim ums Innenlem vau de Figuan geht, um psychische Vuagänge. Gleichzeitig eafoat ma vü iwa de Gsöschoft, de wos de Psyche vau de Figuan prägt hod.
De Haundlung vau seine Stickln spüd praktisch imma in Wean umd de Joahundatwende. Seine Figuan san tippische Gstoitn aus da domlign Weana Gsöschoft: Offiziare, Eazte, Künstla, Journalistn, Schauspüla und Dandys. Dazua kummt fost imma s "siasse Madl" aus da Vuastod, a Figua de wos zu seim Marknzeichn wuan is.
West Virginia

West Virginia (engl. Aussprache , deitsch ejda a "West-Virginien") is oana vo de Bundesstaatn vo de Vereinigtn Staatn a da Region vo de Appalachen, oigmoa a bekannt ois "The Mountain State" (Da Bergstaat). West Virginia hod se vo Virginia am Sezessionsgriag trennd.
Eadkunde.
Ling duads a de Appalachen, grenzt am Noadostn an Pennsylvania und Maryland, an Virginia am Siadostn, an Ohio am Noadwestn und am Siadwestn an Kentucky. Mid arana Flächn vo 62.755 km² is da 41 grässte Stod vo de Vaeinigtn Staatn.
Bevejkarung.
Virginia hod 1.818.470 Eiwohna (Stand: Zensus 1. Juli 2006), davo hand 94,6% Weiße, 3,2% Afro-Amerikana, 0,8% Mittl- bzw. Lateinamerikana, 0,6% Asiatn und 0,2% Indiana.
Grod 1,1% vo de Eiwohna vo dem Bundesstod hand ned a de Vereinigtn Staatn geboan. Aussadem hod da Stod den gleanstn Brozentanteil vo de Eiwohna (2,7%) vo olle Bundesstaatn, de wos dahoamd a andane Sproch ois wia Englisch schmatznd.
De fimft gresstn Gruppm vo Voafohn hand: Amerikana (23,2%), Deitsche (17,2%), Iren (13,5%), Englända (12%) und Idaliena (4,8%). Gressane deitschstämmige Bvejkarungsteile hand am Noadostn vo West Virginia ogsiedld.
5,6% vo da Bvejkarung vo West Virginia hand unda 5 Jea oid, 22,3 % unda 18, und 15,3 % hand ejda ois wia 60e. Da Ateil vo de Fraun vo da Gsamdbvejkarung is bei 51,4 Brozent.
Buidung.
De wichtigte Hochschui is d West Virginia University.
 De hand oba nu ned so stoag touristisch daschlossn, obwois grod a boa Audostundn vo de Medroboin vo de Ostkistn wegad hand.
 A bekannte 300 m diafe Schlucht, de wos grod iban Wossaweg (Rafting) zum dareicha is, westle vo da Ortschaft Lewisburg oda vo da Eisnbahnbruck vom Amtrakzug aus mid am phantastischm Ausblick zum genießn. An Haufa Extremsportler reizt oba a Sprung mid am Gleitfoischiam mehra.
Nikolaus vo Myra

Da Nikolaus vo Myra (* zwischn 270 und 286 in Patara; † 6. Dezemba 326, 345, 351 oda 365), griachisch "Νικόλαος Μυριώτης", is oana vo de populärstn Heilign. Sei Gedenktag, da 6. Dezemba, guit in vuin christlichn Glaamsgmoaschoftn ois kirchlicha Feiadog.
Da Nikolaus hod in da easchtn Hejftn vom 4. Joarhundat ois Bischof vo Myra in da kloaasiatischn Region Lykien gwirkt; domois a Tei vom Remischn, spada vom Byzantinischn Reich.
YIVO

S YIVO, (Jiddisch: ), grindt 1925 z Vilnius, (Litauen, domois Poin) ois Yidisher Visnshaftlekher Institut (Jiddisch: ), oda Yiddish Scientific Institute, is a Foaschungsinstitut fia Studien zua Orthographie, Lexikographie, Literatua und mea fia de Jiddische Sproch. Obwoi si de Organisation heit ois Institute for Jewish Research bezeichnet, is des uaspringliche Acronym dahoidn bliebm und aa de uaspringliche Bezeichnung wead noch wia voa vawendt (s Woat "yidisher" hoasst sowoi Jiddisch ois aa Jidisch.)
Da uaspringliche Haptsitz vom Institut woa z Vilnius, mit Aussnstejn z Berlin, Warschau und New York. 1940, wengan 2. Wejdkriag, is da Sitz auf New York verlegt woan, no rechtzeiti bevoa de Nationalsozialisten 1941 s Institut z Vilnius ausgraubt hom.
Zu den Grindan vom YIVO ghean unta anam da Max Weinreich (1894–1969), da Elias Tcherikover (1881–1943) und da Nochum Shtif (1879–1933).
S Institut hod zua Zeit a Bibliothek mit mea wia ana Muijon Titln, drunta vui Raritätn.
Vomp

Vomp is a Morktgmoa im Bezirk Schwåz in Tiroi, Östareich.
Geografie.
Vomp lieg im Untainntoi und etwa 30 km estlich vo Innschbrugg. Sie is mit 182,61 km² die flächnmäßig zwoatgräßte Gemeinde im Bezirk Schwåz und die neintgräßte in Tiroi. Sie geht vom Inn im Südn üwa an Karwendlgebirge bis zua deitschn Stååtsgrenzn im Nordn.
Ortstoala.
Vomp besteht aus siem Ortstoala, nämlich: Doaf, Vomp-Tåibodn, Fiecht, Vompabeag, Altmahd/Pirchat, Innhöfe und Hintariß. Bei Hintariß gibs die Besondaheit, dass es nua vo Bayern arreichbår is.
Nåchbårgemeindn.
Åbsam, Eben am Åchnsee, Gnadnwoid, Pill, Scharnitz, Schwaz, Stans, Terfens. Im Nordn grenzn die zwoa boarischn Gemeindn Lenggrias und Mittnwoid an die Mårktgemeinde.
Gschichtn.
Vomp is im Jåhr 930 as easte Måi as "Fonapa" awähnt woan. Bei da 1000-Jåhr-Feia is Vomp vo da Tiroia Låndesregiarung as Gemeindewåppn valiehn woan.
Seit'n 15. Mai 2009 is Vomp a Mårktgemeinde.
Egon Schiele

Egon Schiele (* 12. Juni 1890 in Tuin; † 31. Oktoba 1918 in Wean) woa estareichischa Mola vaum Expressionismus. Da Schiele zöhd nebman Gustav Klimt und an Oskar Kokoschka zu de bedeidendstn büdendn Künstla vau da Weana Modeane.
Weak.
De Weake vaum Schiele san bis heit wödberühmt und dazün Hextpreise. De gresste Saumlung vau seine Weake siecht ma im Leopold Musem im Weana MuseumsQuartier. Söbstbüdnisse und Akte woan seine Lieblingsthemen.
Broadnbåch am Inn

Broadnbåch am Inn (amtle: Breitenbach am Inn) is a Gmoa im Bezirk Kufstoa in Tiroi, Östareich. Zu di Bewohna vo Broadnbåch sogg ma "Broadnbecka".
Broadnbåch am Inn is sehr bekånnt fia's Peaschtln im Dezemba. Außadem gibs do in jedm Jåhr zåireiche Festln, wia zum Beispüü as traditionelle Pfingstfest.
Ortstoala.
Broadnbåch bsteht aus fünf Ortstoala, nämlich: Dorf, Kloasö, Schönau, Glatzham und Haus.
Nåchbårgmoana.
Ångaberg, Brandnberg, Kramsach, Kundl, Rådföd, Thiasee, Wörgl
Friedrich Wetter

Da Friedrich Kardinal Wetter (* 20. Feba 1928 in Landau in da Pfoiz) is emeritierta Erzbischof vo Minga und Freising. Er hot des Amt vo 1982 bis 2007 gführt, und is domit da direkte Nochfoiga vo Joseph Ratzinger, am späteren Papst Benedikt XVI., gwesn. Davor is er scho seit 1968 da Bischof vo Speyer gwesn.
Nochdem er 2007 zrucktretn is, is da Reinhard Marx sei Nochfoiga ois Erzbischof vo Minga und Freising worn.
Reith im Åipbåchtåi

Reith im Åipbåchtåi (deitsch: Reith im Alpbachtal) is a Gemoa im Bezirk Kufstoa in Tiroi, Östareich.
Geografie.
Reith lieg am Eigång vom Åipbåchtåi auf a Heachnd vo 637 m. Die Gemeinde astreckt si vom Inntåiboon (Ortstoal St. Gertraudi) bis zum Keaschbbauma Sattl zua Zillatåia Grenzn auffi.
Im Ortszentrum ligg da Reitha See, dea gemeinsåm mit an Egelsee woi durch a eiszeitliche Auslaugung entståndn is.
Nåchbårgemoana.
Åipbåch, Brixlegg, Bruck am Ziller, Hart im Zillachtåi, Kramsach, Münsta, Strass im Zillatåi
Gschichtn.
Reith is im Jåhr 976 easchtmåis awähn woan. Vom 15. bis zum 19. Jåhrhundat is im Gebiat vom Ortstoal St. Gertraudi Silwa- und Kupfabeagbau betriem woan, dea eigstööd woan is. Es gib no groaße Vorräte vo Baryt, owa da Åbbau vo dem rendiat si heit durch die globale Konkurrenz nimma.
Vo 1952 vis 1976 håt die Gemeinde "Reith bei Brixlegg" khoassn, donn is sie in "Reith im Åipbåchtåi" umbnånnt woan, då voa Ållem da Tourismus im Åibbåchtåi a groaße Rolln spüt.
Tourismus.
Da Tourismus is üwan Summa und Winta gleichmäßig vatoalt. Im Skigebiet "Reitherkogelbåhn", des a Toal vom "Skigebiet Åipbåchtåi" is, wead im Summa hauptsächlich gwåndat und im Winta wead Schigfåhn.
Vakeahr.
Reith im Åipbåchtåi is vo da A12 Inntåiautobåhn durch die Ånschlussstön "Kramsach" arreichbår. Danåch muas ma durch Brixlegg in Richtung Åipbåchtåi durchifåhn.
Schleha

De Schleha ("Prunus spinosa", dt.: Schlehe, Schlehdorn, engl.: "blackthorn") is a doaniga Busch mit oana kloanan, blaun, harb schmeckadn Frucht. Ea is mit de Zwetschgn vawandt, bliaht weiss und wead uma 3 bis 6 Meta grouss.
De Schleha san scho seit da Jungstoazeit bekannt. Schlehdornkean hod ma in neolithischn Pfoibautn gfundn.
Nutzung.
De Schleha schmecka am bestn nachm easchtn Frost. Gnutzt wead da Schlehdorn oba vor oim fia Marmelad, Fruchtsoft, Wein, Schnops und Likea. Da Schlehawein, Schlehaschnops und da Schlehalikea san olladings bsondas hindafotzig, wei ma duach den Gschmo vo de Schleha an Oikohoi ned a so gspannd.
De Schleha is oba aa a oid-bekannte Heipflanzn. In da Natuaheikunde wean de Bliah, de Bladdln und de Frucht vawendd. Da Kneipp schreibt: "Die Schlehdornblüten sind das schuldloseste Abführmittel und sollten in jeder Hausapotheke zu finden sein."
Annamirl, Zuckerdirl, 
geh mit mia ind Schleha! 
Ko nit geh, ko nit geh, 
hob a bese Zeha!